**РЕШЕНИЕ № ПВ –136-ПР/2013 год.**

**за преценяване на необходимостта от извършване на оценка на**

**въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **“Реконструкция и промяна предназначението на част от шивашки цех в багрилно и перално помещение**“**,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**местоположение: УПИ-VІІ-1431-„Шивашки цех“, кв.501** по плана на кв.Генерал Николаево, гр.Раковски

**Възложител: “ИНТЕКС-99”ЕООД**

**Характеристика на инвестиционното предложение**:

В имота има действащ шивашки цех за производство основно на дънкови облекла. Ще се преустрои едно от съществущите помещения с цел извършване на операциите пране, боядисване, стилизиране и крайна обработка на облеклата на място в цеха. По този начин ще се получи допълване и обезпечаване на производствения цикъл с необходимите му допълнителни операции.

За достъп до обекта ще се използва наличната градска пътна инфраструктура. Не се предвиждат промени в наличната улична мрежа.

Водоснабдяване – чрез връзка с изградена водопроводна мрежа в имота.

Електроснабдяване - чрез използване на наличен в имота трафопост съгласно становище на „ЕВН България Електроразпределение” АД.

В цеха има действуващо котелно с капацитет 3т.пара/час.

Заустване на отпадни води –във водоплътна изгребна яма и последващо извозване до ГПСОВ, съгласно писмено съгласие на «ВиК» ЕООД Пловдив. След изграждане на ЛПСОВ водите ще бъдат зауствани в наличната градска канализация.

Инвестиционното предложение /ИП/ попада в обхвата на т. 8, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000291 «Гора Шишманци», включена в списъка на защитените зони за опазване на природните местообитания и на дивата флора и фауна, приета с РМС № РД 122/02.03.2007 г. Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Площта на преустройвания участък е 1336 кв.м. В тази площ ще бъдат разположени производствена площ и склад за консумативи, а извън помещението цистерни, монтирани под земята за събиране на отработената вода. Предвижда се капацитетът на машините в преустройваният цех да бъде 1000 кг.облекла/ден.

Процесът ще включва следните дейности: Пране, Ензимна обработка, Пране с камъни,

Багрене с калиев перманганат и багрила, Пране, Заздравяване, Пране, Омекотяване

Процесите според нуждите ще бъдат включвани последователно. В цеха ще бъдат инсталирани: Перални машини - 9 бр., Багрилни машини – 4 бр., Сушилни машини -8 бр., Кабини за оцветяване с калиев перманганат и други оцветители.

В хода на експлоатация на обекта не се предполага значително замърсяване и дискомфорт на околната среда. При строителните дейности се очаква известно шумово натоварване на околната среда. То ще бъде минимално, локализирано в рамките на ограничен район.

* Всички отпадъци, генерирани на площадката ще се събират разделно и временно ще се съхраняват по подходящ начин, съгласно техния произход, вид, състав и характерни свойства в съответствие с изискванията на Закон за управление на отпадъците
* Битовите и останалите отпадъци, генерирани по време на експлоатацията ще се събират в контейнери и ще се извозват от обслужваща района сметосъбираща фирма.

**II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

Имотът е с отреждане за “Обществено застрояване“. Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.

* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Няма вероятност инвестиционното предложение да доведе до пряко унищожаване, увреждане или фрагментиране на природни местообитания и местообитания на видове, предмет на опазване в най-близката защитена зона BG 0000291 „Гора Шишманци” , тъй като намерението ще се осъществи в урбанизирана територия, извън границите на зоната и без да се налага изграждане на допълнителна инфраструктура.
* Естеството на развиваната дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.
* Реализирането на инвестиционното предложение не дава основания за предположения за кумулиране на такива въздействия, които да окажат значително безпокойство на видовете животни, предмет на опазване в зоната, което да доведе до негативни изменения в структурата и функциите на популациите им.
* С писмо изх. № 6545/12.11.2013г. РЗИ- Пловдив е определила липсата на здравен риск при реализацията на инвестиционното предложение.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община „Раковски”, както и засегнатото население чрез обяви на информационно табло и във вестник. Осигурен е обществен достъп по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ…………… 14.12. 2013г.** *Директор на РИОСВ - Пловдив*